61973J0186
ΑΠΟΦΑΣΗ TOY ΔΙΚΑΣΤΗΡΙΟΥ
της 15ης Μαΐου 1974 (
*1
)
Αντικείμενο της υποθέσεως:
Αίτηση του Verwaltungsgericht Φρανκφούρτης, κατ' εφαρμογή του άρθρου 177 της Συνθήκης ΕΟΚ, για την έκδοση προδικαστικής αποφάσεως ως προς την ερμηνεία του άρθρου 15, παράγραφος 5α του κανονισμού (ΕΟΚ) 1373/70 της Επιτροπής, της 10ης Ιουλίου 1970, περί κοινών λεπτομερειών εφαρμογής του συστήματος πιστοποιητικών εισαγωγής, εξαγωγής και προκαθορισμού για τα γεωργικά προϊόντα που υπόκεινται σε καθεστώς ενιαίας τιμής (ΑΒ1 L 158 της 20.7.1970, σ. 1).
Διατακτικό της αποφάσεως:
1)
Προκειμένου να προσδιοριστεί η ημερομηνία κατά την οποία η υποχρέωση προς εισαγωγή βάσει του πιστοποιητικού λογίζεται πληρωθείσα, κατά την έννοια του άρθρου 15, παράγραφος 1α, του κανονισμού 1373/70, δεν απαιτείται κατά την αποδοχή, κατά το άρθρο 15, παράγραφος 5α, από την τελωνειακή υπηρεσία της πράξεως, με την οποία ο δηλώνων εκφράζει τη βούλησή του να θέσει το εμπόρευμα σε ελεύθερη κυκλοφορία, να έχει κλείσει οριστικά η τελωνειακή διαδικασία υπέρ του δηλώνοντος.
2)
Για να τύχει εφαρμογής το άρθρο 15, παράγραφος 1, πρέπει το εμπόρευμα που έχει καταλογιστεί στο πιστοποιητικό σύμφωνα με τις διατάξεις του άρθρου 8, παράγραφος 2, δεύτερο εδάφιο, στοιχείο α να έχει τεθεί πραγματικά σε ελεύθερη κυκλοφορία.
Πρόταση του γενικού εισαγγελέα:
Ταυτίζεται, κατά βάση, με το διατακτικό.
(
*1
)	Γλώσσα διαδικασίας: η γερμανική.